
Оформете на препоръки следните резюмета:

Във фирмата ви работи Надежда Иванова като PR (връзки с обществеността). Справяла се е отлично с работата си – инициативна е, умее да работи в екип и да предотвратява конфликти. Ползва се с доверие сред колегите си и вашите партньори и клиенти. Тя обаче желае да напусне работа, поради промяна в местожителството и е пожелала да и бъде дадена препоръка за досегашната й работа, която да й послужи пред новият работодател. Разделяте се с един перфектен служител, пожелайте й успех на новата работа!

Имате служител, който ви напуска по собствено желание. Не е успял да се справи с работата според вашите изисквания и очаквания – конфликтен е, не спазва трудовата дисциплина, груб е с клиентите. При напускането той желае да му дадете препоръка за новата му работа. Разбира се, че тя ще бъде отрицателна. Оформете я и не забравяйте, че в нея трябва да бъде отразена истината.

”КОНСУЛТ КОМЕРС” ООД – 1000 С О Ф И Я

ул. М. Дринов, 28, тел. 02/87 65 42, факс 02/934 98 76

е-mail: kk_ood@mail.bg
===========================================================
Изх. № 231/07.03.2014 г.

ДО

ГОСПОДИН УПРАВИТЕЛЯ
НА “СЛЪНЧЕВ ДЕН” ЕООД
Б У Р Г А С
ОТНОСНО: На Ваш № 85/28.02.2014 година


ГОСПОДИН УПРАВИТЕЛ,


В отговор на Ваше запитване с удоволствие Ви препоръчваме г-ца Христова, която работи при нас като сътрудник на директора на дружеството. Изпращаме й препоръка, която ще даде добра представа за досегашната й работа.


Уверени сме, че в нейно лице ще имате надежден служител и съжаляваме за това, че тя ни напуска.


Препоръчваме безрезервно г-ца Христова за консултант в отдел “Маркетинг” в ръководеното от Вас дружество.

ПРИЛОЖЕНИЕ: Препоръка - един брой

ДИРЕКТОР:

(доц. д-р Р. Попов)

 МЕНИДЖЪР УЧР:

(М. Петрова)
РП/СМ

“ИЛЕНТУРС” АД - 1000 С О Ф И Я

Отдел “Маркетинг и реклама”

ул. Пиротска, 28, П.К. 76

тел. 02/76 34 52, факс 02/943 88 52 21

======================================================

Изх. № 185/07.03.2014 г.

ДО

ГОСПОДИН КМЕТА

НА ОБЩИНА РУСЕ

Р У С Е

ОТНОСНО: Маркетингово проучване

ГОСПОДИН КМЕТ,

Нашият служител Димитър Димитров би желал да се срещне с Вас по време на престоя си в града. Вие бихте могли да му помогнете с полезни съвети, ако бъдете така любезен да го приемете. Понастоящем той извършва маркетингово проучване във Вашата област. Сигурни сме, че ще можете да му окажете голяма помощ.

Изпращаме Ви каталог за дейността на дружеството.

С УВАЖЕНИЕ,

ДИРЕКТОР: ..........

(инж. В. Костов)

ВК/ББ
Този документ е създаден в рамките на проект „Повишаване компетентността на съдии, съдебни помощници и съдебни служители 
от ВАС и административните съдилища”, Договор № 13-24-2/10.09.2013 г., финансиран от Оперативна програма 
„Административен капацитет”, съфинансирана от Европейския съюз чрез Европейския социален фонд. 

